እግዚአብሄር የሚናገር አምላክ ስለመሆኑ በተሰጠን ትምህርት ዙሪያ ያለኝን መረዳት ለማንፀባረቅ ፈልጌ ነው። ይህን ሳደርግ አብረዉኝ ከሚማሩት ወንድሞችና እህቶች እንዲሁም ከአስተማሪያችን ከወንድም ሳሚ እርማትን በመጠበቅ ነው። በተማርነው መሰረት እግዚአብሄር የሚናገር አምላክ ነው፤ ይህም ንግግር የተጀመረው በዘላለም ዉስጥ በህላዌያት ማለትም በእግዚአብሄር አብ፣ በእግዚአብሄር ወልድና በእግዚአብሄር መንፈስ ቅዱስ መካከል እንደሆነ ነው። ይህ ንግግር ከፍጥረት ታሪክ ጋር የጀመረ ሳይሆን አለም ከመፈጠሯ በፊት በዘመናት ዉስት የነበረ፣ ያለና የሚኖር ንግግር ነው። ህላዌያት ሁል ጊዜ እንደሰሩ ነው፤ ለምሳሌ ጌታ እየሱስ ወደ አባቱ ካረገ በኋላ ተመልሶ እስኪመታ ድረስ ያለስራ የሚቀመጥ የመሰለኝ ጊዜ ነበር። ነገር ግን ጌታ፣ እዚህ ምድር ላይ ለደቀመዛሙርቱና ለወደፊት አማኞች እንደጸለየዉ ሁሉ፣ ካረገ በኋላም የምልጃ አገልግሎት(Intercession Ministry) እያካሄደ ነው። እግዚአብሄር ከፍጥረቱ ጋር ያለዉ ግንኙነት ( በስድስቱ መንገዶች ማለቴ ነው)ፍጡር እስካለ ድረስ ሳያቋርጥ የሚቀጥል ነው:
